procesaur/Wiki.mk huggingface dataset:
Видое Смилевски - Бато

Видое Смилевски - Бато (Никифорово, Гостиварско, 14 август 1915 - 8 септември 1979 во Скопје) — македонски комунист, народен херој и политичар.
1 Животопис
1.1 Рани години
Потекнува од богато селско семејство од Никифорово, Гостиварско, кое во време на Првата светска војна се преселило во Белград. Од најраните години работи во градската меана на татко му во Белград. Работејќи, тој истовремено и се школува: во Белград завршува основно образование, гимназија и државна трговска академија. Во 1935 година се вработува како банкарски службеник. Во април 1940 година станува член на КПЈ.
1.2 За време на НОВ
Во НОВ учествува од 1941 година. Врши одговорни функции прво во Белград, а потоа, од јануари 1943 година, во Лесковац. Во февруари 1944 година станува секретар на Окружниот комитет на КПЈ за Врање, од април - секретар на Окружниот комитет за Пирот. Потоа бил вратен за инструктор на КПЈ за Србија.
Во јули 1944 е упатен на партиска работа во Македонија и учествува на Првото заседание на АСНОМ. Кооптиран е за член на ЦК на КПМ, а од октомври 1944 година ја презема должноста секретар на Обласниот комитет на КП на Скопската област.
За народен херој бил прогласен на 7 јули 1953 година.
1.3 По ослободувањето
По ослободувањето се наоѓал на повеќе високи партиски функции. Постојано е избиран за член на ЦК на СКЈ од Петтиот до Осмиот конгрес, а член на Претседателството на ЦК на СКЈ е од 1969 година.
Освен партиската активност вршел повеќе државни функции: во 1947-1950 година е потпретседател на Владата на НР Македонија, во 1950-1951 година е претседател на Президиумот на Народното собрание на НРМ. Во 1952-1954 година повторно е потпретседател на Владата на НРМ, а во наредните две години одново се враќа во Народното собрание и од 25 јуни 1963 до 12 мај 1967 година е претседател на Собранието. Во наредните години е претседател на Сојузниот собор на Сојузната скупштина, член на Советот на Федерацијата, пратеник во Соборот на народите во Сојузното собрание, претседател на Управниот одбор на Републичкиот фонд за кредитирање на побрзиот стопански развој на недоволно развиените краишта. Смртта го затекна на 8 септември 1979 година, кога ја извршува должноста претседател на Претседателството на СР Македонија и член на Претседателството на ЦК СКМ.
Според многу сведоштва, Видое Смилевски - Бато имал изразени профедеративни и пројугословенски ставови во однос на уредувањето на повоената ослободена македонска држава, за што и Методија Андонов - Ченто се спротивставил за неговото кооптирање за член на АСНОМ.
Според други извори бил голем патриот кој се вратил од Србија и повторно го променил името на своето семејство во Смилевски, од претходно посрбеното име Смилевиќ, кое го добиле во село Ниќифорово за време на српската окупација. Верувал дека федеративна соработка меѓу балканските земји е најдобро решение за благосостојба во регионот поради што во политичка смисла тежнеел кон Југославија. Бил убеден дека доколку Македонија не се приклучи кон федерацијата ќе биде распрчена меѓу соседите.
Open License Pack

Open License Pack, при набавка на повеќе копии на софтвер, купувачот може да набави само лиценци и при тоа да се квалификува во одредено ниво на цени: NL, B и C. OLP обезбедува набавка по тие повластени цени за време од 2 години.
Original equipment manufacturer

Original Equipment Manufecturer, кога производителот на компјутерски систем вградува софтвер од производителот на софтвер и при тоа се грижи за техничката поддршка тогаш таквиот тип на софтвер се нарекува ОЕМ софтвер. Ваквиот ОЕМ софтвер може да се продава само на НОВИ компјутери.
Open Subscription License

Open Subscription License, наместо да набавува лиценци за користење на софтверот на неограничено време за верзијата за која е набавена, купувачот може да ги набавува лиценците и да го добива правото на користење на годишно ниво. При ваквиот начин на набавка, купувачот е овластен да ја инсталира и користи најновата верзија на софтверот.
No Level

No Level, се употребува да се означи нивото на набавка на лиценци од софтверот до ниво од 50 единици. При тоа не е важно за каков базен на производи се работи: Systems, Applications, Servers. Уште се нарекува Open Business. Обично го користат мали фирми коишто имаат потреба од неколку копии на Office и Windows.
Ла Тормента

Ла Тормента е романтична колумбиска теленовела. Серијата е снимена во Колумбија, во текот на 2005-2006 година, со 216 епизоди. Оваа теленовела е дело на престижната америkанска продукциска куќа Телемундо и колумбиската РТИ Колумбија. Серијата во Македонија се емитуваше на Сител Телевизија.
1 Синопсис
Марија Тереза и Сантос живеат во сосема различни света. Тие ќе откријат дека е тенка линијата меѓу љубовта и омразата и ќе сторат се да не се вљубат меѓусебно. Сето тоа започнува со доаѓањето на Марија Тереза од градот на имотот на нејзиниот татко, Ла Тормента. Нејзината цел е да го спаси семејството од банкрот. Но, ќе наиде на непознат свет и сето тоа мора да го дели со Сантос. Тој е маж од периферијата со репутација на женкар и заводник. Сантос доаѓа во судир со Марија Тереза од самиот почеток. Колку повеќе се обдуваат да не си пречат толку повеќе се зголемува страста. Од заедничка омраза ќе се роди најчистата љубов кои и двајцата ќе ја доживеат.
Ла Тормента е приказна за љубовта, страста и интригите.
2 Улоги
Глумци Ликови
Наталија Стреигнард, Марија Тереза
Кристијан Меиер, Сантос
Наташа Клаус, Изабела
Кристин Лилеј, Еделмира
Ајлин Абад, Валентина
Марсело Букет, Симон
Аура Кристина Геитер, Бернарда
Хуан Пабло Шук, Отец Дамијан
Марија Кристина Галвез, Ремедиос
Иван Родригес, Сипријано
3 Ла Тормента на Балканот
Македонија: Сител Телевизија Србија: Пинк Телевизија Босна и Херцеговина: Пинк БХ Хрватска:НоваТВ Бугарија: Нова ТВ Црна Гора: Пинк М
Питер Џексон

Питер Роберт Џексон (англиски: ''Peter Robert Jackson'') (31 октомври 1961) — филмски режисер од Нов Зеланд, добитник на наградите „Оскар“ и „Златен глобус“.
1 Творештво
На почетокот на кариерата, Џексон се прославил со крвави тинејџерски хорори и комедии. Неговиот филм „Жив мртовец“ (''Dead Alive'') бил прогласен за најгнасен филм на сите времиња. Меѓутоа, во 1994 година го променил стилот и станал славен со филмот „Небесни суштества“ (''Heavenly Creatures''). Филмот ја добил наградата „Сребрен лав“ на Венецискиот филмски фестивал и бил номинираб за „Оскар“ за оригинално сценарио. Овој филм бил клучен за кариерата на глумицата Кејт Винслет. Неговиот животен пат потполно се променил кога одлучил да режира серија филмови според книжевните класици: „Дружината на прстенот“, „Двете кули“ и „Враќањето на кралот“ од трилогијата „Господарот на прстените“ на Џ. Р. Р. Толкин. Филмовите постигнале голем комерцијален успех, а Џексон станал еден од најплатените режисери на денешницата.
2 Филмографија
* Кинг-Конг — 2005
* Филмската трилогија:
** Господарот на прстените: Враќањето на кралот — 2003
** Господарот на прстените: Двете кули — 2002
** Господарот на прстените: Дружината на прстенот — 2001
* Заборавено сребро (''Forgotten Silver'') — 1997
* Заплашување (''The Frighteners'') — 1996
* Небесни суштества (''Heavenly Creatures'') — 1994
* (''Dead Alive'') — 1993
* Запознајте ги Фиблсови (''Meet the Feebles'') — 1989
* Лош вкус (''Bad Taste'') — 1987
3 Најзначајни награди
Оскар
* 2003 - Најдобар филм (Господарот на прстените: Враќањето на кралот)
* 2003 - Најдобро адаптирано сценарио (Господарот на прстените: Враќањето на кралот)
* 2003 - Најдобра режија (Господарот на прстените: Враќањето на кралот)
БАФТА
* 2001 - Најдобар филм (Господарот на прстените: Дружината на прстенот)
* 2001 - Најдобра режија (Господарот на прстените: Дружината на прстенот)
* 2003 - Најдобар филм (Господарот на прстените: Враќањето на кралот)
Златен глобус
* 2003 - Најдобра режија (Господарот на прстените: Враќањето на кралот)
Венецијански филмски фестивал
* 1994 - Сребрен лав (Небесни Суштества)
Ангел Чемерски

Ангел Чемерски - Јануш ( во Кавадарци — во Скопје) — македонски револуционер и партиски функционер.
Уште како ученик се вклучува во комунистичкото движење, а во 1943 станува активен младинец во македонската народноослободителна војска уште во првите денови од фашистичката окупација. Станува член на СКОЈ во 1941 година, а на КПЈ во 1942. Секретар е на општинските партиски комитети во Штип, Струмица и Битола. Во 1943 година стапува во редовите на Тиквешкиот партизански одред "Добри Даскалов“.
Завршил Економски факултет, бил директор на Заводот за стопанско планирање. Позабележителна општествено-политичка дејност остварува по ослободувањето: помошник-министер за индустрија и рударство, претседател на Стопанскиот совет, секретар и претседател на ЦК СКМ (од 1969 до 1982 година), а во повеќе мандати бил член на Претседателството на ЦК СКМ, како и член и претседател на Претседателството на СРМ (од 1982 година до 1986 година).
1 Поврзано
* СРМ
2 Наводи
Вљубени и злобни

Вљубени и злобни е романтична мексиканска теленовела. Серијата е снимена во Мексико, во текот на 2006 година, со 120 епизоди. Серијата во времето на прикажување во Мексико имаше една од најдобрата гледаност. Оваа теленовела е римејк на истоимената теленовела од Венецуела од 1991. Теленовелата Вљубени и злобни кај нас се емитуваше на Сител Телевизија. Вистинскиот превод на оваа теленовела е Светот на Ѕверките.
1 Синопсис
Ова е приказна за Габриел и Демијан идентични браќа близнаци кои се раздвоени уште на раѓање и чиј животен пат е сосема различен. Габриел е одгледан во изобилство и богатство од страна на родителите кои го посвоиле. Демијан од друга страна живее во сиромаштија и навлегува во криминалот. Кога Демијан ќе дознае за удобноста во која живее Габриел неговиот ум ќе бид опседнат само со едно: одмазда. Но, животот на Габриел е далеку од добар, бидејќи поминува низ неколку трагедии, а сега е во брак со Јоселин. Сопругата на Демијан, Рехина, всушност го сакала Габриел, но нејзините родители не ја дозволиле нивната љубов. Демијан тврди дека Хуан Кристобал, всушност е син на Габриел.
Хуан Кристобал и ќерката на Габриел, Паулина силно се вљубуваат и решаваат да се борат против лошата крв во нивните семејства. Семејството на Габриел ќе биде потресено и со доаѓањето на вонбрачната ќерка на Клементе, Марианхела. Но, од затвор излегува и Долорес.
2 Улоги
Глумци Ликови
Габи Еспино, Марианхела
Цезар Евора, Габриел / Демијан
Едит Гонсалес, Јоселин
Хелена Рохо, Миријам
Сара Малдонадо, Паулина
Себастијан Рули, Хуан Кристобал
Мишел Вит, Карен
Лаура Флорес, Рехина
Кармен Салинас, Канделарија
Ернесто Лагуардиа, Леонардо
3 Вљубени и злобни на Балканот
Македонија: Сител Телевизија Србија: Пинк Телевизија Босна и Херцеговина: Пинк БХ Хрватска:НоваТВ Словенија: ПОП ТВ Бугарија: ТВ7 Црна Гора: Пинк М
Новинар

Новинар е лице кое професионално се занимава со собирање вести (на пример, фотограф, репортер, уредник). Лице кое се занимава со новинарство. Во зависност од контекстот, терминот новинар може да вклучува и различни типови уредници, редакциски писатели, колумнисти и визуелни новинари, како што се фоторепортери (новинари кои користат фотографија). Новинар, во светот на интернетот може да биде и лице кое води јавен дневник, на пример блог.
1 Улога
Улогата на новинарот е да истражува, пишува и известува за информациите за да ги презентира во извори, да спроведува интервјуа, да се занимава со истражување и да дава извештаи. Дел од собирањето информации за работата на новинарот понекогаш се нарекува и известување, за разлика од производствениот дел од работата, како што е пишувањето статии. Новинарите можат да го поделат своето време кога работат во редакција и да одат на настанот за да бидат сведоци или да ги интервјуираат луѓето.
Од новинарот се очекува да нема компромис со вистината. Веста секогаш треба да ја објави навремено и точна. Од новинарот се очекува слободно да се изрази, да не е подложен на цензура и автоцензура. Новинарот во секојдневните обврски се соочува со притисок со факти. Слободното новинарство може да биде добро или лошо, но без слобода новинарството не може да биде ништо друго освен лошо. Професионалноста разликува добар и лош новинар. Задачата на новинарот е да ги пренесе веста и вистината, не да ги создава.
2 Новинарот како мотив во популарната култура
* „Мислењето на еден репортер“ (англиски: ''One Reporter's Opinion'') - песна на американската рок-група „Минитмен“ (''Minutemen'') од 1984 година.
12 август (настани)

30 п.н.е., Клеопатра VII, последен владетел на Египет од Птоломејската династија, извршила самоубиство по поразот на Марко Антониј од страна на Октавијан.
1833, Основан е градот Чикаго, Илиноис.
1908, Направен е првиот „Форд Т“.
1914, Прва светска војна: Велика Британија ѝ објавила војна на Австроунгарија.
1945, Основано е Македонското лекарско здружение.
1952, Атомски проби: Советскиот проект за атомска бомба продолжува со детонација на ''Joe 4'', првото Советско термојадрено оружје.
1952, Ноќта на убиените поети: По наредба на Сталин убиени се тринаесет видни еврејски писатели, поети, уметници, музичари и глумци во затворот Љубјанка во Москва.
1960, Лансиран е „Ехо I“ — првиот комуникациски сателит.
1978, Јапонија и Народна Република Кина го потпишале Договорот за мир и пријателство.
1990, Осветен е Соборниот храм на Македонската православна црква во Скопје, посветен на Св. Климент Охридски.
Ноќта на убиените поети

Ноќта на убиените поети (|''Ночь казнённых поэтов'') се однесува на ноќта од 12 спрема 13 август 1952 година, кога тринаесет највидни еврејски писатели, поети, уметници, музичари и актери од СССР, тајно се погубени по наредба на Јосиф Сталин во подрумот на затворот Љубјанка во Москва. Десет "индустриски саботери" од Сталиновата автомобилска фабрика, сите Евреи, се убиени истата вечер .
Меѓу жртвите се:
* Перец Маркиш
* Давид Бергелсон
* Ицик Фефер
* Лајб Квитко
* Давид Хофштајн
* Бенјамин Зускин
* Соломон Лозовски
* Борис Шимељиович
14 септември (настани)

1847, По низа победи во Американско-мексиканската војна, единиците на САД под команда на генералот Видфилд Скот го окупирале градот Мексико. Со мировниот договор мексиканската влада била принудена на воено посилниот сосед да му ги отстапи Калифорнија, Јута, Аризона и Њу Орлеанс.
2017, Халима Јакоб станува првата жена на функцијата претседател на Сингапур.
Перец Маркиш

Перец Маркиш (еврејски: פּרץ מאַרקיש; |Перец Давидович Маркиш; ( - ) — советски писател со еврејско потекло кој пишувал на еврејски. Неговите далечни предци водат потекло од Шпанија. Како дете посетувал хедер и пеел во хорот на локалната синагога. Служи како војник во армијата на Царска Русија во текот на Прва светска војна. Во неговите рани дваесетти, заедно со Лајб Квитко и други, станува член на Киевската група на еврејски поети. Автор е на многу песни, драми и неколку романи. Неговата поезија на руски ја препева Ана Ахматова, како и низа други видни поети. Живее во Берлин, Париз, Лондон, Варшава и Рим пред да се врати во Русија.
Во 1946 година ја добива Сталиновата награда. Иронично, токму по наредба на Сталин, Маркиш, заедно со уште дванаесет други еврејски поети е погубен на ''Ноќта на убиените поети''.
With the Beatles

With the Beatles вториот издаден албум на Битлси излезе во продажба на 22 ноември 1963 на денот на убиството на претседателот на САД Џон Кенеди.Албум со мали измени е издаден и во САД со наслов Meet The Beatles!.До 1962 е продаден во повеќе од милион примероци со што станува вториот албум кој од кој се продадени милион копии.Албумот се наоѓа на 420 место на списокот на 500 најдобри албуми на сите времиња на списанието Rolling Stone.
1 With the Beatles
# It Won't Be Long
# All I've Got to Do
# All My Loving
# Don't Bother Me
# Little Child
# Till There Was You
# Please Mister Postman
# Roll Over Beethoven
# Hold Me Tight
# You Really Got a Hold on Me
# I Wanna Be Your Man
# Devil in Her Heart
# Not a Second Time
# Money (That's What I Want)
2 Снимање и продукција
* Пол Мекартни-вокал,бас гитара
* Џон Ленон-вокал,ритам гитара
* Џорџ Харисон-вокал,соло гитара
* Ринго Стар-вокал,тапани
* Џорџ Мартин-пијано,продуцент
13 септември (настани)

1924, Во Софија убиен е Димо Хаџи Димов, еден од најпознатите идеолози и теоретичари на автентичното македонско национално-ослободително движење
1924, Во Софија е убиен Владислав Ковачев, популарен штипски војвода и публицист, уредник на весникот „Автономна Македонија“ и идеолог на Македонската емигрантска федеративна организација
1995, Република Македонија и САД воспоставиле дипломатски односи.
1995, Во Њујорк е постигнат договор меѓу македонскиот министер за надворешни работи Стево Црвенковски и неговиот грчки колега Карлос Папуљас, со кој Грција се обврзува да ја спушти економската блокада врз Македонија, во замена за промена на официјалното знаме на Република Македонија. Проблемот со името е оставен да се решава во иднина.
13 август (настани)

1624, Францускиот крал Луј XIII го поставува кардиналот Ришелје за премиер.
1792, Француските револуционери ги апсат членовите на кралското семејство само три дена по укинувањето на монархијата и соборувањето на кралот Луј XVI.
1814, Холандија ѝ го отстапува ’Ртот на Добра Надеж на Велика Британија.
1914, Во текот на Првата светска војна, Франција и објавува војна на Австроунгарија.
1923, Мустафа Кемал Ататурк станува прв претседател на Турција.
1961, Властите на Источна Германија ја затвораат границата меѓу Источен и Западен Берлин кај Бранденбуршката порта и почнуваат со изградба на 155 километри долг ѕид по границата со Западен Берлин. Ѕидот е урнат во ноември 1989 година, по што Германија повторно се обединува.
1964, Во Велика Британија се извршени последните смртни казни со бесење на два затвореника во Ливерпул и Манчестер, осудени на смрт заради убиства.
1998, Швајцарските банки и еврејските групи постигнуваат договор со кој се предвидува исплаќање на сума од 1.250.000.000 долари како надомест на жртвите од холокаустот во текот на Втората светска војна.
2001, Потпишан е Охридскиот рамковен договор.
12 август (починале)

30 п.н.е., Клеопатра VII — последен владетел на стар Египет од Птоломејската династија.
1648, Ибрахим I — отомански султан.
1689, Инокентиј XI — римски папа.
1827, Вилијам Блејк — англиски поет, визионер, сликар и печатар.
1848, Џорџ Стивенсон — англиски пронаоѓач, познат како „татко на железницата“.
1900, Вилхелм Штајниц — австриски шаховски велемајстор, првиот официјален светски шаховски првак.
1920, Јон Драгумис — грчки дипломат.
1952, Ицик Фефер — советски поет.
1952, Давид Хофштајн — советски поет.
1952, Давид Бергелсон — советски поет.
1952, Перец Маркиш — советски поет.
1952, Лајб Квитко — советски поет.
1955, Томас Ман — германски писател, добитник на Нобеловата награда во 1929 година.
1956, Џанпјеро Комби — италијански фудбалер.
1982, Хенри Фонда — американски глумец.
1982, Салвадро Санчес — мексикански боксер.
1988, Жан Мишел Баскија — француски глумец.
1989, Вилиjам Шокли — американски физичар — пронаоѓач на транзисторот и добитник на Нобеловата награда.
1992, Џон Кејџ — американски композитор, теоретичар и писател.
2014, Лорен Бекол — американска филмска глумица.
2022, Клаудио Гарела — италијански фудбалски голман.
13 август (родени)

1814, Андерс Јонас Ангстрем — шведски физичар.
1871, Карл Либкнехт — германски револуционер.
1888, Џон Логи Берд — шкотски телевизиски пионер.
1899, Алфред Џозеф Хичкок — англиски филмски режисер.
1902, Феликс Ванкел — германски инженер, пронаоѓач на вртежниот мотор.
1916, Радослав К. Петковски — македонски писател.
1926, Фидел Кастро — кубански револуционер и претседател.
1931, Блаже Павловски — македонски поет.
1936, Живко Чинго — македонски писател.
1943, Роберт Хол — американски економист.
nowrap 1946, Џенет Јелен — американска економистка, претседател на Системот на федерални резерви.
1952, Горица Поповиќ — српска глумица.
1956, Милан Калина — југословенски ракометар.
1959, Томас Равели — шведски фудбалски голман.
1966, Мигел Миранда — фудбалски голман од Перу.
1970, Алан Ширер — англиски фудбалер.
1934, Нико Крањчар — хрватски фудбалер.
1985, Грега Боле — словенечки велосипедист.
1986, Драгица Кресоја — македонска ракометарка.
1989, Давиде Чимолаи — италијански велосипедист.
1992, Лукас Моура— бразилски фудбалер.
1995, Преснел Кимпембе— француски фудбалер.
1996, Саша Лукиќ— српски фудбалер.
11 септември (починале)

1733, Франсоа Купрен — француски композитор.
1794, Свети Атанасиј Радовишки — македонски светец.
1823, Давид Рикардо — англиски економист.
1905, Александар Турунџев — македонски војвода.
1971, Никита Сергеевич Хрушчов — советски политичар и државник.
1973, Салвадор Аљенде — претседател на Чиле.
2003, Ана Линд — шведска министерка за надворешни работи.
2007, Џо Завинул — австриско-американски џез-музичар.
2009, Јоргос Папуљас — грчки министер за надворешни работи.
Благоја Талески

Благоја Талески (, 17 јануари 1924 - , 26 март 2001) бил македонски комунист и политичар. Носител е на Партизанска споменица од 1941.
Бил активен младинец уште во деновите пред фашистичката окупација. Станал член на КПЈ во 1940 година. Во 1940 година повеќепати бил апсен и затворан. По излегувањето од затвор активно се вклучил во подготовките за вооружено востание. Учествувал во формирањето на оперативната зона на партизанските одреди „Даме Груев“ и „Гоце Делчев“, а од април 1943 година бил секретар на Вториот обласен комитет на КПМ.
По ослободувањето вршел повеќе функции. Бил генерален директор на Здруженото претпријатие „Југотутун“ во Скопје. Од 1963 до 1966 година бил претседател на Сојузот на синдикатите на Македонија, од 1974 до 1982 година, во два мандата, бил претседател на Собранието на СРМ, а потоа бил член и претседател на Претседателството на СРМ (април 1983 - април 1984). Бил и член на Претседателството на ЦК СКМ.
17 септември (настани)

1685, Лондон го зафатила голема епидемија на чума од која умреле околу 70.000 луѓе.
1939, Советските единици врз основаа на договорот Рибентроп-Молотов ја нападнале Полска и ги зазеле источните делови. Во нападот се заробени 180.000 војници и околу 9.000 офицери, а потоа почнало ликвидирањето на заробените Полјаци.
1943, Во селото Подвис, кичевско почнало да работи првото училиште на македонски јазик.
1978, Во вилата Кемп Дејвид завршиле разговорите помеѓу египетскиот претседател Садат, израелскиот премиер Бегин и американскиот претседател Картер. Притоа, биле потпишани два документа: рамки за мир на Блискиот Исток и рамки за мировен договор помеѓу Египет и Израел.
1996, Во Пекинг, на Конференцијата на интерпарламентарната унија, Република Македонија е примена во Групацијата на средоземни земји.
16 септември (настани)

1810, Со масовно оружено востание на селаните, предводени од Мигел Идалго и Хосе Моралес, во Мексико почнала борбата за независност од Шпанија. Тој ден е прогласен за национален празник на државата Мексико која била шпанска колонија од 1519 година.
1941, Хитлер му наредил на заповедникот на германските вооружени сили за југоисток, да го задуши востаничкото движење на Балканот. Според Хитлеровата наредба со крајна суровост мора да се оневозможат партизаните и за смртта на секој германски војник со смрт да се казнат 50 до 100 заложници.
1959, Францускиот претседател Шарл де Гол преку радиото на алжирскиот народ му го признал правото на самоопределување.
2010, НАСА и Меѓународниот астрономски сојуз решаваат едно од езерата на Сатурновата месечина Титан да го носи името „Охридско Езеро“, во чест на истоименото езеро во југозападна Македонија.
12 септември (починале)

1362, Инокентиј VI — римски папа.
1612, Василиј IV — руски цар.
1874, Франсоа Гизо — француски политичар и историчар.
1912, Стамат Икономов — бугарски офицер.
1924, Георги Атанасов — бугарски офицер.
1942, Стив Наумов — народен херој на Македонија.
1942, Мите Богоевски — народен херој на Македонија.
1970, Џејкоб Вајнер — канадски економист.
1981, Еуџенио Монтале — италијански поет, најпознат претставник на Италијанскиот херметизам.
1986, Драгутин Аврамовски - „Гуте“ — македонски академски сликар и графичар.
1986, Жак-Анри Лартиг — француски фотограф.
1996, Тома Прошев — македонски композитор.
2003, Џони Кеш — американски кантри кантри пејач.
2010, Клод Шаброл — француски режисер.
13 август (починале)

1447, Филипо Марија Висконти — војвода на Милано.
1826, Рене Теофил Јасинт Ленек — француски лекар, пронаоѓач на стетоскопот.
1863, Ежен Делакроа — француски сликар, претставник на романтизмот во француското сликарство.
1882, Вилијам Стенли Џевонс — англиски економист.
1895, Трајко Китанчев — македонски општественик, литерат, револуционер, просветен работник.
1908, Стеван Сремац — српски писател.
1910, Флоренс Најтингел — англиска медицинска сестра, основач на првото училиште за болничарки.
1912, Жил Масне — француски композитор.
1917, Едуард Бухнер — германски хемичар, добитник на Нобелова награда.
1936, Иван Георгов — македонски педагог.
1946, Херберт Џорџ Велс — англиски писател.
1974, Тина Брукс — американски џез-музичар.
1984, Тигран Петросјан — ерменски и советски шахист, поранешен светски шаховски првак.
1985, Слободан Алигрудиќ — српски и југословенски глумец.
1995, Симеон Гугуловски — македонски оперски пејач.
2024, Лазар Лечиќ — македонски кошаркар и тренер.
2025, Милка Ефтимова — македонска оперска пејачка.
11 септември (настани)

1683, Јован III Собјески од Полска пристигнал со своите војски пред Виена и помогнал во победата над турските војски кои ја држеле под двомесечна опсада.
1903, На планината Плавица, во близината на Кратово, здружените чети на војводите Славчо Ковачев и Атанас Бабата воделе еднодневна борба со турската војска.
1905, На битолскиот Ат-пазар бил јавно обесен војводата Александар Турунџиев.
1941, Претседателот на САД Франклин Рузвелт издал наредба до американското воено воздухопловство и до морнарицата да отворат оган врз сите бродови на силите на Оската кои ќе влезат во водите на западната полутопка. Тоа значело конечно американско раскинување со политиката на изолационизмот. САД отворено застанале на страната на Велика Британија и на СССР, иако стапиле во војна дури по јапонскиот напад врз Перл Харбор.
1943, На патот Кичево-Охрид, баталјонот „Мирче Ацев“ урнал три моста и исекол 130 столбови, а во селото Сливово ја запалил жандармериската станица.
1944, Сојузничките сили го зазеле Луксембург и се пробиле на германска територија.
1944, Струмичкиот партизански одред ја ослободил Струмица и околните села.
1944, Ресен бил ослободен од фашистичкиот окупатор.
1973, Со воениот удар во Чиле, предводен од Аугусто Пиноче, убиен е претседателот Салвадор Аљенде и воспоставена е антикомунистичка воена диктатура.
1996, Република Македонија и Бахреин воспоставиле дипломатски односи на амбасадорско ниво.
1997, Република Македонија станала полноправна членка на Централно и источноевропската регионална иницијатива за управување со воздушниот простор (ЦИЕРВИ).
2001, Во САД биле извршени терористички напади во кои загинале 3.000 луѓе. Одговорноста за нападите ја презела организацијата Ал Каеда на Осама бин Ладен.
2003, Шведската министерка за надворешни работи Ана Линд починала откако претходниот ден била прободена со нож од Мијаило Мијаиловиќ, роден во Шведска со српско потекло.
19 септември (настани)

1985, Катастрофален земјотрес со јачина од 8.1 степени според Рихтеровата скала го погодил Мексико. Во него загинале околу 10.000 луѓе, а материјалната штета е проценета на околу шест милиони долари.
1992, Во селото Стајковци, Скопско, е поставен и посветен камен-темелник на нова црква „Свети Кирил и Методиј“.
1994, Владата на Република Македонија донесе одлука за пристапување на Република Македонија кон Општата спогодба за царини и трговија (ГАТТ).
1996, Република Македонија пристапи кон трите конвенции на Меѓународната агенција за атомска енергија.
Давид Бергелсон

Давид (или Довид) Бергелсон ( - ) — советски писател со еврејско потекло. Роден во Украина, кратко време живее во Берлин, Германија. Се враќа во Советскиот Сојуз кога Адолф Хитлер доаѓа на власт во Нацистичка Германија. Погубен е во текот на антисемистичката борба на Јосиф Сталин против "безродните космополити".
1 Животопис
Роден е во ''штетлот'' (мала еврејска населба) Окримово и за првпат се прославува како писател во текот на неуспешната Руска револуција од 1905. Голем дел од неговото рано творештво потсетува на Антон Чехов: приказни за "вечно исфрустрирани млади луѓе... неефективни интелектуалци...", кои не можат да го поднесат провинцискиот ''штетл'' живот. Најпрво пишува на хебрејски и руски, но успехот доаѓа кога се навраќа на својот роден еврејски јазик; неговата прва успешна книга е ''Arum Vokzal'' (''На складиштето''), новела, издадена на негов личен трошок во 1909 година во Варшава.
Во 1917 година ја основа ''авантгардната''''Jidishe Kultur Lige'' (Еврејска културна лига) во Киев. Во пролетта 1921 година се доселува во Берлин, каде и најчесто го поминува времето во текот на постоењето на Вајмарската Република, иако често патува низ останатите земји во Европа и САД. Според Хоберман, тој е "најпознатиот (и секако најплатениот) руски еврејски писател во текот на 1920<sup>тите</sup>".
Во 1926 година го издава есејот "Трите центри" во кој ја разработува идејата дека Советскиот Сојуз (каде еврејскиот јазик и литература имаат финансиска поддршка од државата) веќе го надминал асимилационистот САД, како и Полска, и станал нов центар на еврејската култура. Пишува за комунистичкиот печат во Њујорк (''Morgn Frayhayt'') и Москва (''Emes''), а се населува во СССР во 1933 година, кога Националсоцијалистичка германска работничка партија доаѓа на власт во Германија.
Восхитен е од создавањето на Еврејската автономна област (главен град Биробиџан) и активно учествува во Еврејскиот антифашистички комитет во текот на Втората светска војна. Сепак, како и многу еврејски писатели, Бергелсон ќе биде цел на Сталинистичката антисемитистичка кампања против "безродните космополити". Уапсен во јануари 1949 година, тајно е осуден и стрелан на ''Ноќта на убиените поети'' на 12 август 1952 г. По смртта на Сталин, посмртно е рехабилитиран а неговите собрани дела се издадени во 1961 година.
2 Дела
Ова е само делумна список на делата на Бергелсон:
*''Arum Vokzal'' (''На складиштето'', новела, 1909)
*''Заминување'' (новела, 1913)
*''Nokh Alemen'' (''Кога сѐ ќе се каже и направи'' или ''Крајот на сѐ'').
*''Божествена правда'' (роман, 1925)
*''Три центри'' (есеј, 1926)
*''Бурни денови'' (раскази, 1928)
*''Baym Dnieper'' (''На Дњепар'', роман, 1932)
15 септември (настани)

1786, Италијанскиот лекар и природонаучник Лујџи Галвани ја открил струјата, која според неговото име подоцна е наречена — галванска.
1812, Француската армија предводена од Наполеон дошла до Кремљ во Москва.
1821, Дотогашните шпански колонии Костарика, Никарагва, Ел Салвадор, Гватемала и Хондурас прогласиле независност.
1822, Францускиот ориенталист Жан Франсоа Шамполион успеал прв да ги дешифрира хиероглифите на Каменот од Розета најден во египетското место Решид, во 1799 година. Тој утврдил дека хиероглифите не се симболично, туку фонетско писмо. Шамполион е основач на египтологијата.
1830, Отворањето на железничката линија Ливерпул – Манчестер на која е употребена парната локомотива. „Ракета“ е проследена и со првата железничка несреќа со случајна смрт на англискиот државник Вилијам Хускисон.
1835, Бродот „Бигл“ со Чарлс Дарвин пристигнал на островите Галапагос.
1916, Тенкот е за првпат употребен во борбени дејства во Битката на Сома во Франција.
1993, Во Скопје е регистрирана Асоцијацијата на европските студентски структури при Универзитетот „Св. Кирил и Методиј“.
1995, Во Скопје, пред влезот на канцеларијата за врски на САД е поставен нов амблем чиј натпис гласи „Амбасада на САД“, со што формално мисијата на САД во Македонија го означи подигањето на нивото на дипломатските односи на релацијата Вашингтон - Скопје.
2002, Парламентарни избори во Република Македонија, на кои ќе победи коалицијата За Македонија Заедно предводена од СДСМ и Бранко Црвенковски.
18 септември (настани)

1820, Францускиот математичар и физичар Андре Мари Ампер ја објавил теоријата електромагнетното поле.
1851, Во Њујорк, излезегол првиот број на дневниот весник „Њујорк дејли тајмс“, еден од најтиражните весници во светот.
1931, Откако го предизвикале инцидентот кај Мукден, Јапонците го започнале нападот врз североисточна Кина (Манџурија) и ја окупирале оваа азиска област. Окупацијата траела сè до 1945 година кога советските трупи ги протерале Јапонците.
1944, Германските единици повлекувајќи се од Грција упаднале во Струмица, но не успеале да воспостават окупаторска власт, ниту да ги оневозможат органите на народната власт да ја извршуваат својата должност.
1962, Во Бејрут фалангата и десничарите на мајор Саад Хадат во палестинските логори според зборовите на Јасер Арафат убиле околу 3.000 луѓе.
1973, Генералното собрание на ООН во своето членство ги прими СР Германија, ДР Германија и Бахамските Острови.
2014, Одржан Референдумот за независност на Шкотска
15 септември (починале)

668, Констанс II Ираклиј — цар на Византија.
885, Адријан III — римски папа.
1852, Артур Велсли Велингтон — Војвода од Велингтон и војсководец од Наполеоновите војни.
1896, Димитар Матов — македонски фолклорист.
1936, Александрос Зајмис — премиер на Грција.
1938, Томас Вулф — американски писател.
1945, Антон Веберн - австриски композитор и диригент.
1980, Бил Еванс — американски џез-пијанист и композитор.
1985, Кути Вилијамс — американски блуз и џез-музичар.
1995, Гунар Нордал — шведски фудбалер.
2008, Ричард Рајт — англиски рок-музичар, член на групата Пинк флојд.
2019, Рик Окасек — американски рок-музичар.
2022, Радко Полич — словенечки глумец.
13 септември (починале)

1336, Јован — Ерл од Корнвол.
1409, Изабела Валоа — кралица на Англија.
1592, Мишел де Монтењ — француски писател.
1598, Филип II — крал на Шпанија.
1872, Лудвиг Фојербах — германски филозоф.
1924, Димо Хаџи Димов — македонски социјалист, член на ВМОРО и идеолог на нејзината левица.
1924, Владислав Ковачев — македонски револуционер.
1989, Стерјо Спасе — македонски писател од Албанија.
1993, Јон Исаја — македонски артист.
2014, Милан Галиќ — српски и југословенски фудбалер.
2015, Мозис Малоун — американски кошаркар.
2015, Гери Ричрат — американски рок-музичар, член на групата РЕО Спидвегон (''REO Speedwagon'').
2017, Грант Харт — американски рок-музичар, член на групата Хускер ду (''Husker Du'').
2019, Еди Мани — американски рок-музичар.
2021, Борисав Јовиќ — српски и југословенски политичар.
2022, Жан-Лик Годар — француско-швајцарски режисер.
2022, Корнелие Ковач — српски поп-рок музичар, композитор и продуцент.
20 септември (настани)

331 п.н.е., На реката Тигар, во Месопотамија, војската на Александар Македонски се судрил со главнината на персиската војска на царот Дариј III. Персијците имале околу милион војници, а Александар Македонски помалку од 50.000. Овој судир во историјата е познат како „Битка кај Гавгамела“.
1519, Португалскиот морепловец Фернандо Магелан во служба на шпанскиот крал Карло V, од Сан Лукар во Шпанија со својата експедиција од пет бродови тргнал на пат околу светот со цел да го открие западниот пат за Индија и во освојување на колонии за шпанската династија. Во 1520 година ги испитал југоисточните брегови на Јужна Америка и го открил според него наречениот Магеланов Проток и преку него поминал во океанот кој го нарекол Тихи (Пацифик). Загинал на Филипинските Острови во борба против домородците, на 27 април 1521 година. Другиот дел од експедицијата се вратил во Шпанија. Така било докажано дека Земјата е тркалезна и дека новиите краишта што ги открил Колумбо не се дел од Индија, туку посебен континент.
1950, Централната народна влада го усвојува грбот на НР Кина.
1963, Американскиот претседател Џон Кенеди на заседанието на Генералното собрание на ООН предложил заедничка советско-американска експедиција на месечината.
17 септември (починале)

1665, Филип IV — крал на Шпанија.
1836, Антоан Лоран де Жисје — француски ботаничар, класификатор на цветните растенија.
1924, Чудомир Кантарџиев — бугарски револуционер.
1961, Даг Хамаршелд — генерален секретар на ООН.
1970, Франце Бевк — словенечки писател.
1985, Џулијан Бек — американски режисер.
1994, Карл Попер — австриско-британски филозоф.
2021, Миња Субота — српски композитор, музичар и забавувач.
18 септември (починале)

1180, Луј VII Младиот — крал на Франција.
1535, Хајнрих Корнелиус Агрипа — германски писател.
1753, Христофор Жефарович — македонски сликар и хералдичар, еден од првите панслависти.
1783, Леонард Ојлер — швајцарски математичар и физичар.
1978, Панчо Владигеров — бугарски композитор.
1996, Ристо Ничевски — македонски шахист.
1996, Даг Хамаршелд — шведски дипломат.
2002, Маргита Стефановиќ — српска и југословенска рок-музичарка, членка на групата Екатарина Велика.
2013, Кен Нортон — американски боксер.
2014, Кени Вилер — канадско-британски џез-музичар.
12 август (родени)

1503, Кристијан III — дански крал.
1664, Рахел Раус — холандска сликарка.
1831, Мадам Блаватска — руска спиритуалистка.
1843, Колмар фон дер Голц — германски фелдмаршал и турски паша.
1853, Стојан Заимов — бугарски револуционер.
1884, Давид Бергелсон — советски писател.
1887, Ервин Шредингер — австриски теоретски физичар.
1905, Бане Андреев — учесник во НОБ.
1925, Норис и Рос Меквертер — шкотски близнаци — основачи на Гинисовата книга на рекорди.
1930, Џорџ Сорос — американски претприемач.
1930, Никола Узунов — македонски универзитетски професор, член на МАНУ.
1949, Марк Нофлер — британски гитарист.
1952, Хади Незир — македонски политичар.
1954, Франсоа Оланд — претседател на Франција.
1958, Беќир Синани — поранешен член на ОНА.
1967, Емил Костадинов — бугарски фудбалер.
1971, Пит Сампрас — американски тенисер.
1973, Марк Јулиано — италијански фудбалер.
1975, Кејси Афлек — американски глумец.
1977, Ива Мајоли — хрватска тенисерка.
1982, Бобан Грнчаров — македонски фудбалер.
1983, Клас-Јан Хунтелар — холандиски фудбалер.
1988, Тиџеј ван Гардерен — американски велосипедист.
1988, Тајсон Фјури — британски боксер.
1989, Том Клеверли — англиски фудбалер.
1990, Марио Балотели — италијански фудбалер.
1991, Мадс Менса Ларсен — дански ракометар.
1996, Артур Мело — бразилски фудбалер.
14 септември (починале)

775, Константин V Копроним — византиски цар.
891, Стефан V — римски папа.
1435, Јован — Прв војвода од Бедфорд.
1495, Елизабета Тјудор — ќерка на кралот Хенри VII.
1523, Адријан VI — римски папа.
1901, Вилијам Макинли — претседател на САД.
1906, Армен Купчу — гркомански андартски деец.
1924, Арсениј Јовков — македонски режисер, револуционер и публицист.
1926, Јохан Лудвиг Емил Дрејер — данско-ирски астроном.
1927, Изадора Данкан — американска балерина.
1937, Томаш Масарик — чешки социолог, филозоф и политичар.
1942, Борка Велески — Народен херој на Југославија.
1976, Павле Караѓорѓевиќ — син на кнезот Арсен Караѓорѓевиќ.
1977, Леополд Стоковски — американски диригент.
1982, Грејс Кели — принцеза на Монако
1996, Пеце Атанасовски — македонски инструменталист.
1996, Благоја Николовски — македонски тенор.
2009, Ристо Давчевски — македонски поет.
2009, Патрик Свејзи — американски глумец.
2025, Рики Хатон — британски боксер, повеќекратен светски шампион.
11 август (родени)

1814, Иван Мажураниќ — хрватски писател.
1858, Кристијан Ејкман — холандски доктор и Нобелов лауреат.
1883, Ернст Штадлер — германски поет.
1902, Норма Ширер — канадско-американска филмска глумица.
1926, Арон Клуг — британски хемичар.
1928, Риза Идризи — учесник во НОВ.
1931, Фимчо Муратовски — македонски диригент.
1933, Божидар Тодоровски - Бодле — македонски поет.
1934, Данило Бата Стојковиќ — српски глумец.
1946, Милан Гутовиќ — српски глумец.
1947, Јоргос Караџаферис — грчки политичар.
1949, Ѓорѓи Спасов — македонски политичар.
1950, Стив Возњак — информатички пионер и основач на фирмата Apple заедно со Стив Џобс.
1954, Џо Џексон — англиски музичар и композитор.
1957, Жарко Башески — македонски вајар.
1958, Џа Вобл — англиски бас-гитарист, поет и композитор.
1960, Томислав Ивковиќ — хрватски фудбалски голман и тренер.
1964, Сашо Пижевски - Пиже — македонски шоумен.
1967, Масимилијано Алегри — италијански фудбалер и тренер.
1971, Лидија Димковска — македонска писателка.
1976, Иван Кордоба — колумбиски фудбалер.
1996, Роман Соркин — израелски кошаркар.
1999, Никола Серафимов — македонски фудбалер.
23 септември (настани)

1846, Германскиот астроном Јохан Готфрид Гале ја открил планетата Нептун.
1903, Над селото Цапари, на Пелистер се водела последната востаничка битка (Пелистерска битка) во битолско во времето на Илинденското востание. Во борбата против османлиската војска загинале 48 востаници.
2011, Пијанистот Симон Трпчески е прогласен за прв „Национален уметник на Македонија“.
16 септември (починале)

827, Валентин — римски папа.
1087, Виктор III — римски папа.
1380, Шарл V Мудриот — крал на Франција.
1824, Луј XVIII — крал на Франција.
1840, Паул Рудолф фон Билгер — германски шахист.
1932, Александар Танев — генерал во бугарската армија
1977, Марија Калас — американска оперска пејачка (сопран) од грчко потекло.
1977, Марк Болан — англиски рок-музичар.
1980, Драган Ташковски — македонски историчар и публицист.
1989, Роберт Пен Ворен — американски писател, трикратен добитник на Пулицеровата награда.
1993, Рок Петрович — словенечки и југословенски скијач.
2016, Душан Ивковиќ — српски и југословенски кошаркарски тренер.
2025, Роберт Редфорд — американски глумец, режисер и продуцент.
2025, Дејан Миловановиќ — српски фудбалер.
24 септември (починале)

768, Пипин Малиот — француски крал, прв монарх од династијата Каролинзи.
1735, Петр Брандл — чешки сликар.
1813, Андре Модест Гретри — француски композитор и музички писател од белгиско потекло.
1835, Винченцо Белини — италијански оперски композитор.
2004, Франсоаз Саган — француска писателка.
2024, Ирена Кавкалевска — македонска оперска пејачка.
22 септември (починале)

530, Феликс IV — римски папа.
1774, Климент XIV — римски папа.
1921, Иван Вазов — бугарски поет.
1938, Тодор Станков — македонски револуционер.
1944, Ибе Паликуќа — народен херој на Македонија.
1989, Ирвинг Берлин — американски композитор.
2009, Коле Чашуле — македонски писател.
2021, Ненад Ненадовиќ — српски глумец.
24 септември (настани)

1706, Во Алтранштет, Шведска и Саксонија склучиле мир со кој Шведска се откажала од полската круна и го признала полскиот крал Станислав Лешчињски.
1852, Францускиот инженер Анри Жифар го извел првиот лет со цепелин на парен погон, летајќи 27 километри, од Париз до Трап.
1905, Шведска ја признала независноста на Норвешка која претходно била под владение на Данска, а од 1814 година во унија со Шведска. По отцепувањето е прогласена за самостојна уставна монархија на чело со кралот Хокон VII.
1908, Во Солун, во кафеаната „Бошњак-ан“, терористи-платени врховисти извршиле неуспешен атентат врз големиот македонски револуционер Јане Сандански. При атентатот две лица од придружбата на Сандански биле смртно погодени.
1941, Во Лондон, на конференцијата на претставниците на владите на Австралија, Канада, Велика Британија, Нов Зеланд, Јужноафриканскиот Сојуз, СССР и претставници на бегалските влади на Чехословачка, Грција, Белгија, Луксембург, Холандија, Норвешка, Полска, Југославија и на слободна Франција, ја потпишале Атлантската повелба која пред шест недели ја прокламирал американскиот претседател Франклин Рузвелт и британскиот претседател Винстон Черчил, со што овие земји ја прифатиле Повелбата како политичка програма во борба против силите на Оската.
1993, Во Монте Карло, Македонскиот олимписки комитет е примен за рамноправен член на олимпиското семејство.
19 септември (починале)

1881, Џејмс Гарфилд — претседател на САД.
1929, Георги Баждаров — македонски револуционер.
1941, Аце Дорев — македонски револуционер.
1942, Рампо Левков - Левката — македонски борец и народен херој.
1944, Ѓоце Стојчевски - Амбарче — македонски борец и народен херој.
1944, Тодор Циповски - Мерџан — македонски борец и народен херој.
1973, Грем Парсонс — американски рок-музичар.
1985, Итало Калвино — италијански писател.
2010, Бади Колет — американски џез-музичар.
2021, Марина Туцаковиќ — српска авторка на текстови за песни.
2021, Џими Гривс — англиски фудбалер.
26 септември (настани)

1371, Се одиграла Битката на Марица во која загинале Волкашин и Углеша Мрњавчеви, а синот на Волкашин, Крале Марко станал крал на Прилепското Кралство и турски вазал.
1580, Англискиот мореполовец Френсис Дрејк го завршил своето патување околу светот.
1604, По многу одложувања, црковните власти во Шпанија дозволиле да се печати делото „Дон Кихот“ на големиот шпански писател Мигел де Сервантес.
1815, Русија, Австрија и Прусија ја создале „Светиот сојз“ со цел да ги задушат револуционерните движења во Европа.
1960, Првата политичка дебата меѓу Ричард Никсон и Џон Фицџералд Кенеди која била пренесувана на ТВ.
1962, Прогласена Арапската Република Јемен.
1993, Во Виница е отворен Првиот фестивал за хумор, сатира и карикатура во Република Македонија, наречен „Ин Виница веритас“.
1993, Во селото Довезенце, Кумановско, е осветена новоизградената црква „Св. Ѓорѓи“.
22 септември (настани)

1735, Роберт Волпол бил првиот британски премиер што се вселил во резиденцијата на „Даунинг стрит“ бр. 10, во Лондон.
1792, Во екот на војната со контрареволуцијата париските маси го зазеле дворецот во Версај и ги затвориле Луј XVI и неговата сопруга Марија Антоанета. Законодавното собрание прогласило република.
1862, Американскиот претседател Абрахам Линколн објавил декрет според кој од 1 јануари 1863 година на сите американски робови им се дава целосна слобода. Тоа било резултат од долготрајната борба на прогресивните сили на Американската граѓанска војна, кој барала брза и неодложна акција за ослободување на обесправените црнци.
1862, Ото фон Бизмарк станал канцелар на Прусија.
1933, Во Париз почнал Светскиот младински конгрес против војната и фашизмот.
1946, Во НР Македонија биле одржани првите избори за Уставотворното собрание, кое потоа го донело првиот устав на НР Македонија.
1991, За првпат во Република Македонија бил изведен светиот чин „Опход на моштите на Свети Климент Охридски Чудотворец“ (опходот траел до 6 октомври истата година), основоположник на Македонската и на првата Словенска православна црква и втемелувач на националната самобитност на македонскиот народ.
1992, Во Штип е отворена првата приватна специјалистичка гинеколошка ординација во Република Македонија.
1992, Воспоставена е авиолинија Скопје - Москва.
1993, Во Бали, Индонезија, Република Македонија е примена во Светскиот совет за енергија.
25 септември (настани)

1493, Кристофер Колумбо испловил од пристаништето во Кадис на своето второ патување кон Новиот Свет.
1513, Шпанскиот истражувач Васко Нуњес де Балбо ја поминал Панама и станал првиот Европеец кој го видел Тихиот Океан.
1555, Со мирот во Аугсбург, германските протестантски земји биле правно изедначени со римокатоличките.
1825, Меѓу Дарлингтон и Стоктон, во Велика Британија, била пуштена во сообраќај првата железничка линија за јавен сообраќај. Овој ден се смета за почеток на историјата на железничкиот сообраќај.
1940, Во Норвешка на власт дошла квислиншката влада (наречена според норвешкиот политичар и мајор Видкун Квислинг кој учестувал во германската агресија врз Норвешка во 1940 година, по што се прогласил за шеф на новосоздадената марионетска влада, а во 1945 година е осуден на смрт поради велепредавство), синоним на соработниците на фашистичкиот окупатор низ цела Европа.
1946, Во Скопје е основано Работничко културно-уметничкото друштво „Кочо Рацин“. Друштвото го формирал Месниот синдикален совет на Скопје, со цел да ги обедини работниците и службениците заради развивање на културно-просветната дејност.
1990, Нелсон Мандела бил пуштен на слобода.
1999, Во Скопје, во издание на НИП „Нова Македонија“ излегол првиот број на весникот „Скок“.